دوْکتور صدیق (دوزگون) ژورنالیستیک و درگی چیخارتما ایشینده فعالیت گؤسترن گونئی آذربایجانلی بیر فعال یازیچی‌دیر. او انقلاب عرفه‌سینده یولداش هفته‌لیک درگی‌سی، سوْنرا انقلاب یولوندا آیلیق درگی‌سی، سوْنرا یئنی یول آدی ایله اوچ آیلیق علمی ادبی فصلنامه و سوْنرا انجمن زبان ترکی طرفیندن بولتن عونوانلی آیلیق تحقیقی درگی‌یه باش یازارلیق و رهبرلیک ائتدی. ۱۳۶۸ ـنجی ایلده اطلاعات گونده‌لیگی طرفیندن هفته‌لیک تۆرکجه نشریه چیخارماغا دعوت اوْلدو و ۱۴ ایل (۱۳۸۲ ـنجی ایله قده‌ر) تۆرکجه سهند هفته‌لیگی نی گونده‌لیک قطعینده بوراخیلیشا وئردی.